Yhdysvaltain presidentti Barack Obama aikoo anoa kongressilta valtuutusta julistaa sota ääri-islamistista Isis-järjestöä vastaan.

Uutistoimisto AP on saanut haltuunsa kirjeen, jonka Obama aikoo lähettää kongressille.

Kirjeessä Obama pyytää kongressia valtuuttamaan hänet aloittamaan sotatoimet Isistä vastaan. Valtuutus olisi voimassa kolme vuotta.

Obamalle annettaisiin valta itse päättää, missä sotatoimiin ryhdyttäisiin.

Obama perustelee anomustaan Isis-järjestön aiheuttamalla vaaralla. Järjestö on uhka niin Lähi-idässä kuin myös Yhdysvalloissa, Obama toteaa.

Valtuutus ei kuitenkaan koskisi täysimittaista sotaa. Valtuutuksesta on suljettu pois pitkäaikaiset ja laajat maaoperaatiot sekä rauhaan pakottamisen.

Yhdysvaltain asevoimat voisivat kuitenkin tehdä mm. erikoisjoukkojen iskuja Isiksen johtoa vastaan. Varsinaiset maasotaoperaatiot jätetään paikallisten sotavoimien tehtäväksi.

Kirjeessään Obama toteaa, että presidentin valtaoikeudet riittäisivät joko nyt tämänkaltaisten toimien käynnistämiseen. Hän kuitenkin haluaa toimia yhdessä kongressin kanssa ja saada sen mielipiteen asiasta.

Artikkelia korjattu 11.2. klo 17.35 Valtuutus ei olisi samanlainen, kuin Irakin sodassa aloittamisessa käytettiin.

Lähteet: AP, Reuters